b'\n_START_ARTICLE_\nNagsimula sa Puso\n_START_SECTION_\nOrihinal na Pelikula\n_START_PARAGRAPH_\nAng orihinal na pelikula ay pinalabas noong dekada 90\xc2\xa0ng Vision Films. Ibinibida dito sina Hilda Koronel, Richard Gomez, Jay Ilagan, at Cherie Gil. Ito ay sa direksiyon ni Mel Chionglo at sinulat ni Ricky Lee.\n_START_SECTION_\nProduksiyon\n_START_PARAGRAPH_\nIto ang kauna-unahang seryosong pagganap ni Maja Salvador bilang isang aktres. Sinabi ni Maja hindi na niya kailangan pang kumbinsihin para sa mas mapangahas na pagganap sa kanyang proyektong ito sapagkat nagustuhan na niya ang kuwento at ang mga pagsubok na kasama nito. Kahit na ang palabas ay binubuo ng magagaling na tauhan at napakagandang kuwento, inamin ni Maja na sabik pa rin siyang makita ang reaksiyon ng mga tao sa kanyang pagiging mas mapangahas. Matapos makita ng mga nasa pahayagan ang trailer ng Nagsimula sa Puso, marami ang nagsabing maganda ito na mailagay sa primetime television.'